Εμπορικό κέντρο

Εμπορικό κέντρο (γνωστό και ως mall, μωλ) είναι ένα κτίριο, ή ένα σύμπλεγμα κτιρίων, συνολικής επιφάνειας τουλάχιστον 4.000 τ.μ., τα οποία στεγάζουν μεγάλο αριθμό εμπορικών καταστημάτων, χώρους εστίασης και αναψυχής, ενώ ταυτόχρονα παρέχουν στους επισκέπτες τους μια σειρά υπηρεσίες διευκόλυνσης, όπως χώρους στάθμευσης, τουαλέτες ενηλίκων και παιδιών, προστασία από τα καιρικά φαινόμενα, τράπεζες ή ΑΤΜ κ.α. Τις τελευταίες δεκαετίες, τα εμπορικά κέντρα έχουν αλλάξει το μοντέλο λειτουργίας του λιανικού εμπορίου σε όλο τον κόσμο. Στην Ελλάδα, όπου μόλις λίγο μετά το 2000 έκαναν την εμφάνισή τους τα πρώτα εμπορικά κέντρα, συνεχίζει να υπάρχει μεγάλο περιθώριο ανάπτυξης (μόλις 36 τ.μ. εμπορικών κέντρων ανά 1.000 κατοίκους, όταν σε άλλες χώρες όπως η Γαλλία είναι 241 τ.μ. ανά 1.000 κατοίκους). Ιστορία των εμπορικών κέντρων Υπάρχει μεγάλη φιλολογία σχετικά με την ιστορία των εμπορικών κέντρων και κάποιοι τοποθετούν την αρχή της πίσω στην αγορά των αρχαίων ελληνικών και ρωμαϊκών πόλεων, ενώ άλλοι στη Μεγάλη Βρετανία, τον 18ο και 19ο αιώνα. Όμως η ιστορία του εμπορικού κέντρου με τη σημερινή έννοια του όρου (ολοκληρωμένες υπηρεσίες στα προάστια, όπου υπάρχει πολύς χώρος) ξεκίνησε από τις Ηνωμένες Πολιτείες τη δεύτερη ή την τρίτη δεκαετία του 20ού αιώνα. Τα μεγαλύτερα εμπορικά κέντρα άρχισαν να ανοίγουν τη δεκαετία του 1980 στις Ηνωμένες Πολιτείες, ενώ την ίδια δεκαετία άρχισε η εξάπλωσή τους και στην Ευρώπη. Ειδικότερα στην Ελλάδα, τα εμπορικά κέντρα έκαναν την εμφάνισή τους κατά δεκάδες ξεκινώντας από τη δεκαετία του 2000. Πλεονεκτήματα και μειονεκτήματα Πλεονεκτήματα: Μεγάλος αριθμός καταστημάτων συγκεντρωμένα σε ένα κτίριο (ή ένα σύμπλεγμα κτιρίων) Καθαριότητα Προστασία από καιρικές συνθήκες Χώροι εστίασης και αναψυχής Χώροι στάθμευσης Δεν απαιτείται πρόσβαση στο κέντρο της πόλης (με ό,τι αυτό συνεπάγεται) Μειονεκτήματα: Απόσταση, διότι συνήθως βρίσκονται σε μακρινά προάστεια ή κάποιες φορές ακόμα και σχεδόν εκτός πόλης και απαιτείται αυτοκίνητο για πρόσβαση, αν και συχνά είναι προσβάσιμα και με Μετρό. Κατευθυνόμενο εμπόριο, δηλαδή ο καταναλωτής μπορεί να επιλέξει μόνο ανάμεσα σε συγκεκριμένες μάρκες, αν και αυτό συχνά ισχύει και για τα μικρότερα πολυκαταστήματα. Μαρασμός του εμπορίου στο κέντρο της πόλης. Εμπορικά Κέντρα στην Ελλάδα Δείτε επίσης: Εμπορικά Κέντρα στην Ελλάδα. City Link Attica Golden Hall Τhe Mall Athens McArthurGlen Designer Outlet Athens Αρχειοθετήθηκε 2019-11-25 στο Wayback Machine. Avenue Factory Outlet Athens Heart Νotosgalleries Athens Metro Mall Smart Park Μediterranean Cosmos ΟneSalonica Outlet Mall River West Δείτε επίσης Πολυκατάστημα Παραπομπές Βιβλιογραφία Alexandra Lange: Meet Me by the Fountain: An Inside History of the Mall. Bloomsbury, New York 2022, ISBN 978-1-63557-602-3. Walter Brune: Factory Outlet Center – ein neuer Angriff auf die City. Eine Streitschrift von Walter Brune. 1. Auflage. IZ Immobilien Zeitung, Wiesbaden 2014, ISBN 978-3-940219-24-4. Institut für Gewerbezentren, B. Falk (Hrsg.): International Shopping-Center-Report 2012, Austria, Croatia, Hungary, Slovenia. Starnberg 2012. ecostra: Shoppingcenter Performance Report Deutschland 2011. Wiesbaden 2011. Institut für Gewerbezentren, B. Falk (Hrsg.): Shopping-Center-Report 2011. Starnberg 2011, ISBN 978-3-00-033115-2. Standort+Markt: S+M Dokumentation Shopping Center Österreich 2009/2010. Baden 2010. B. Falk, W. Bays (Hrsg.): Shopping-Center-Handbuch. Development-Management-Marketing, Starnberg 2009, ISBN 978-3-00-027250-9. Christian Seemann: Beurteilungskriterien und Empfehlungen zur Analyse und Planung von Shopping-Center. Igel Verlag, Hamburg 2008, ISBN 978-3-86815-038-4. Walter Brune u. a.: Angriff auf die City. Kritische Texte zur Konzeption, Planung und Wirkung von integrierten und nicht integrierten Shopping-Centern in zentralen Lagen. Korrigierte Ausgabe. Droste, Düsseldorf 2006, ISBN 3-7700-1264-X. Bernd Falk u. a.: Das große Handbuch Shopping-Center. Einkaufspassagen, Factory-Outlet-Malls, Urban-Entertainment-Center. Verlag Moderne Industrie, Landsberg/Lech 1998, ISBN 3-478-36450-7. Εξωτερικοί σύνδεσμοι International Council of Shopping Centers (ICSC) American Institute of Architects Retail and Entertainment Committee Knowledge Community Αρχειοθετήθηκε 2012-05-28 στο Wayback Machine.